(ພາບປະກອບ: vietnamplus)
ເອກອັກຄະລັດຖະທູດບັນດາປະເທດອາຊຽນ ສັງກັດຄະນະກຳມະການອາຊຽນ ປະຈຳ Oslo (ACO) ຫາກໍມີການຢ້ຽມຢາມນະຄອນ Bodo ໃນລະຫວ່າງວັນທີ 03 – 04/11, ເພື່ອແນໃສ່ເພີ່ມທະວີການຮ່ວມມືທຸກດ້ານລະຫວ່າງອາຊຽນ ກັບນນອກແວ. ດ້ວຍຖານະເປັນປະທານ ACO, ທ່ານນາງເອກອັກຄະລັດຖະທູດຫວຽດນາມ ປະຈຳນອກແວ ເລທິຕວຽດມາຍ ເນັ້ນໜັກວ່າ, ອາຊຽນ ແລະ ນອກແວ ມີໂອກາດຮ່ວມມືໃນຫຼາຍຂົງເຂດ, ພິເສດບັນດາວິສາຫະກິດ 2 ຝ່າຍໄດ້ມີຄວາມສາມາດບົ່ມຊ້ອນຫຼາຍຢ່າງໃນຂະແໜງກະສິກຳລ້ຽງປູກສິນໃນນ້ຳ, ເຕັກໂນໂລຊີໃນການເດີນທະເລ, ເຕັກໂນໂລຊີຂໍ້ມູນຂ່າວສານ ແລະ ສ່ືສານ… ທ່ານນາງເອກອັກຄະລັດຖະທູດ ເລທິຕວຽດມາຍ ເນັ້ນໜັກວ່າ, ບັນດາເອກອັກຄະລັດຖະທູດອາຊຽນ ປະຈຳນອກແວ ທັງໝົດຍາມໃດກໍກຽມພ້ອມເປັນຂົວເຊື່ອມຕໍ່ລະຫວ່າງ Bodo ແລະ ເຂດ Nordland ກັບບັນດາຄູ່ຮ່ວມມືຢູ່ບັນດາປະເທດອາຊຽນ, ໃນນັ້ນມີການເຊື່ອມຕໍ່ການດຳເນີນທຸລະກິດເພື່ອຊຸກຍູ້ການລົງທຶນ ແລະ ການຄ້າ.
ເນື່ອງໃນໂອກາດນີ້, ທ່ານນາງເອກອັກຄະລັດຖະທູດ ເລທິຕວຽດມາຍ ກໍໄດ້ເນັ້ນໜັກເຖິງກາລະໂອກາດລົງທຶນ, ດຳເນີນທຸລະກິດຢູ່ຫວຽດນາມ, ການເຊື່ອມຕໍ່ ແລະ ຮ່ວມມືລະຫວ່າງນະຄອນ Bodo ແລະ ເຂດ Nordland ກັບບັນດາຄູ່ຮ່ວມມືຢູ່ເຂດພາກຕ່າງໆຂອງຫວຽດນາມ.
(ແຫຼ່ງຄັດຈາກ VOV)